Marián Vrabko

Prof. JUDr. Marián Vrabko, CSc. (* 1955, Ružomberok) je slovenský právnik a vysokoškolský pedagóg. Patrí medzi odborníkov na správne právo.

V minulosti pôsobil ako dekan Právnickej fakulty Univerzity Komenského v Bratislave (2003–2011).

 Životopis 
V roku 1981 úspešne absolvoval Právnickú fakultu Univerzity Komenského v Bratislave a získal titul doktor práv (JUDr.), pričom následne začal na fakulte pôsobiť ako pedagóg. V roku 1989 získal titul kandidát vied (CSc.) v odbore správne právo a štátna správa. V roku 1999 habilitoval na docenta, taktiež v odbore správne právo. V rovnakom odbore ho v roku 2009 prezident Ivan Gašparovič vymenoval za profesora. Medzi rokmi 2003 až 2011 pôsobil ako dekan Právnickej fakulty Univerzity Komenského  . Vyučoval taktiež na Fakulte práva Paneurópskej vysokej školy. V súčasnosti pôsobí ako prodekan pre vedu a doktorandské štúdium Právnickej fakulty Univerzity Komenského. Súčasne pôsobí na tejto fakulte ako vedúci Katedry správneho a environmentálneho práva.

Je členom Vedeckej rady Právnickej fakulty Univerzity Komenského v Bratislave, Právnickej fakulty Karlovej univerzity v Prahe a Právnickej fakulty Masarykovej univerzity v Brne. Okrem správneho práva hmotného a procesného vo všeobecnosti sa vo svojich odborných publikáciách venuje najmä problematike rozhodovacích procesov vo verejnej správe, správnemu súdnictvu a správe daní.

 Publikačná činnosť 
 M. Vrabko a kol. Správne právo hmotné (Všeobecná časť), C. H. Beck, 2012, ISBN 9788089603039
 M. Macová, M. Vrabko Zákon č. 122/2013 Z. z. O ochrane osobných údajov s komentárom, Eurokódex, 2013, ISBN 9788081550270
 M. Vrabko a kol. Správne právo procesné (Všeobecná časť), C. H. Beck, 2013, ISBN 9788089603138
 M. Vrabko Správne právo procesné (Osobitná časť), Heuréka, 2015, ISBN 9788081730078
 M. Vrabko Správne právo hmotné (Osobitná časť), Wolters Kluwer, 2017, ISBN 9788081687471

 Referencie 

 Zdroje 
 Životopis Mariána Vrabka 

Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Právnickej fakulte Paneurópskej vysokej školy
Kategória:Dekani Právnickej fakulty Univerzity Komenského
Kategória:Slovenskí právni vedci